Австрофашизъм () е авторитарната система, установена в Австрия след конституцията от 1934 г. и преустановена с анексацията на Федералната държава Австрия от Нацистка Германия през 1938 г. Системата се основава на управляващата партия Отечествен фронт ("Vaterländische Front") и паравоенната милиция Хаймвер. По това време държавата се управлява от Енгелберт Долфус, а след убийството му – от Курт Шушниг. И двамата преди това са членове на Християнсоциалната партия, която бързо бива интегрирана в новото движение.